open-index/open-wikipedia-markdown huggingface dataset:
துணைப்படைத் திட்டம்

**துணைப்படைத் திட்டம்** (*Subsidiary alliance*) என்பது **[[பிரித்தானிய கிழக்கிந்திய நிறுவனம்]]**, இந்திய அரசர்களின் ஆட்சி அதிகாரத்தை குறைக்கவும் மற்றும் எளிதில் அவர்களது இராச்சியங்களைக் கைப்பற்றக்கூடிய அளவிற்கு அமைத்த ஒரு திட்டமாகும். இத்திட்டத்தை பிரித்தானிய ஆளுநராக 1798 முதல் 1805 வரை பதவியில் இருந்த வெல்லசுலி பிரபு கொண்டு வந்தார்.

இத்திட்டத்தின்படி அரசர்கள் அனைவரும் கிழக்கிந்தியக் கம்பனியின் இராணுவப் படையை தனது நாட்டின் பாதுகாப்பிற்கான படையாக வைத்துக்கொள்ள வேண்டும் மற்றும் அவர்கள் தங்களுக்கென்று படைகள் ஏதும் வைத்துக்கொள்ளக் கூடாது மற்றுமிவர்கள் இப்படைக்காக வரி மற்றும் பணத்தைக் கெம்பனியினரிடம் செலுத்த வேண்டும் இல்லையேல் அவர்கள் தங்களது ஆட்சிப்பகுதியில் குறிப்பிட்ட இடத்தை அவர்களிடம் அபராதமாக ஒப்படைக்க வேண்டும். இத்திட்டத்தின் மூலம் பிரித்தானியர்கள் இந்தியாவின் பல இடங்களை எளிதில் கைப்பற்றினர்.

## இதனையும் காண்க
* இந்தியாவில் கம்பெனி ஆட்சி

## மேற்கோள்கள்

* George Bruce Malleson: *An Historical Sketch of the Native States of India in Subsidiary Alliance with the British Government*, Longmans, Green, and co., 1875, 
* Edward Ingram: *Empire-Building and Empire-Builders: twelve studies*, Routledge, 1995, 

பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய இந்தியா
சம்பூர்ண சாட்டர்சி

**சம்பூர்ண சாட்டர்சி** (Sampurna Chatterji பிறப்பு 1970) என்பவர் ஒரு பெண் ஆங்கிலக் கவிஞர், புதின ஆசிரியர், மொழிப் பெயர்ப்பாளர் ஆவார். 12 புத்தகங்களை எழுதியுள்ளார்.

எத்தியோப்பியாவில் பிறந்த சம்பூர்ண சாட்டர்சி தார்சிலிங்கில் வளர்ந்தார். புது தில்லியில் கல்வி பயின்றார். தற்பொழுது மும்பையில் வாழ்ந்து வருகிறார். இந்தியாவிலும் பிற நாடுகளிலும் வெளிவருகிற இதழ்களில் அவருடைய கவிதைகள் பதிப்பாயின. இளைஞர்களுக்கும் சிறுவர்களுக்கும் கதைகள் எழுதியுள்ளார். சுகுமார் ரே என்னும் எழுத்தாளரின் நூலை சம்பூர்ண சாட்டர்சி மொழி பெயர்த்துள்ளார். ஜாய் கோசாமி என்னும் கவிஞரின் வங்க மொழிக் கவிதைகளை ஆங்கிலத்தில் இவர் மொழியாக்கம் செய்த நூல் வெளிவர உள்ளது 

## எழுதிய நூல்கள்

Sight may strike you blind (2007)

Absent Muses (2010)

The Fried Frog and other Funny Freaky Foodie Feisty poems.(2009)

Dirty Love (2013)

Rupture

Three Brothers and the Flower of Gold

Mulla Nasruddin

The Great stories ever told

Land of the Well

Ela

## மேற்கோள்
*http://sampurnachattarji.wordpress.com/
*http://www.thehindu.com/books/literary-review/a-world-without-poetry/article5537913.ece
*http://www.poetryinternationalweb.net/pi/site/poet/item/21036/27/Sampurna-Chattarji 

பகுப்பு: இந்திய ஆங்கில எழுத்தாளர்கள்
ஆகிவீடு

﻿****, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு உண்டி சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* அஜ்ஜமூரு
* ஆகிவீடு
* அயிபீமவரம்
* குப்பனபூடி
* கொல்லேரு
* கோள்ளபற்று
* கும்முலூர்
* சினகாபவரம்
* செருகுமில்லி
* தரடாவ
* தும்பகடப்ப
* தர்மாபுரம்
* பெதகாபவரம்
* மாதிவாட
* சித்தாபுரம்

## சான்றுகள்

பகுப்பு:மேற்கு கோதாவரி மாவட்டம்
எலமஞ்சிலி, மேற்கு கோதாவரி மாவட்டம்

﻿**எலமஞ்சிலி**, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.

## ஆட்சி
இது ஆந்திர சட்டமன்றத்திற்கு பாலகொல்லு சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
* பூருகுபல்லி
* சிஞ்சிநாட
* தொட்டிபட்ல
* எலமஞ்சிலி
* கும்பர்ரு
* இலபகுர்ரு
* கலகம்பூடி
* காஜா
* கொந்தேரு
* மேடபாடு
* நேரெடுமில்லி
* பெனுமர்ரு
* சிரகாரபள்ளி
* ஊட்டாட
* ஏனுகுவானிலங்க

## சான்றுகள்

பகுப்பு:மேற்கு கோதாவரி மாவட்டம்
1712

**1712** ஆம் ஆண்டு (**[[ரோம எண்ணுருக்கள்|MDCCXII]]**) கிரெகொரியின் நாட்காட்டியில் வெள்ளிக்கிழமையில் துவங்கும் நெட்டாண்டு ஆகும். 11-நாட்கள் குறைவான யூலியன் நாட்காட்டியில் செவ்வாய்க்கிழமையில் துவங்கும் நெட்டாண்டு ஆகும். சுவீடிய நாட்காட்டியில் பெப்ரவரி 29 வரை  திங்கட்கிழமையில் துவங்கும் நெட்டாண்டாக இருந்தது; இரண்டாவது லீப் நாளை கடைபிடித்து (வெள்ளி, பெப்ரவரி 30) சுவீடன் யூலியன் நாட்காட்டிக்கு மாறியது. யூலியனிலிருந்து கிரெகொரிக்கு சுவீடன் 1753 இல் மாறியது.

## மேற்கோள்கள்
வாழைப்பழ சமக் கதிர் ஏற்பளவு

**வாழைப்பழ சமக் கதிர் ஏற்பளவு** (*Banana equivalent dose* - BED) என்பது சராசரி அளவுள்ள வாழைப்பழம் ஒன்றினை சாப்பிடுவதால் பெறப்படும் கதிர் ஏற்பளவு ஆகும்.

நாம் சுவாசிக்கும் காற்று அருந்தும் நீர் தங்கும் வீடு என்று எல்லாவற்றிலும் மிகக் குறைந்த அளவு கதிர்வீச்சுக் காணப்படுகிறது.இது சுற்றுச் சூழலில் காணப்படும் கதிரியக்கத் தனிமங்களிலிருந்து வெளிப்படும் கதிர்களாலேயே தோன்றுகின்றன. அந்த வகையில் நாம் தினமும் சாப்பிடுகின்ற வாழைப்பழமும் கதிரியக்கமுடைய பொட்டாசியம் 40 எனும் கதிர் தனிமத்தினை குறைந்த அளவு கொண்டுள்ளது. அதன் காரணமாக தொடர்ந்து கதிர்வீச்சினை பெற ஏதுவாகிறது. இருப்பினும் இவ்வளவு தொடர்ந்து அதிகரிக்க வாய்ப்பில்லை. காரணம் பொட்டாசியம் உடலிலிருந்து அவ்வப்போது வெளியேற்றப்படுவதாலாகும்.

அணுஉலைக் கசிவு 2500 BED (250 μSv) வா.ச. கதிர்ஏற்பளவாக இருக்கலாம். ஆனால் மார்பு சி.டி. (CT) எடுக்கும் போது 70,000 BED (7 மில்லி சீவர்ட்) கவனிக்கப்பட வேண்டும். கூற்றளவு 80,000,000 பெட் (8 சீவெர்ட்) ஆகும். ஒவ்வொரு கிராம் பழத்திலிருந்தும் 31 பெக்கரல் கதிர்வீச்சு வெளிப்படுவதாகக் கணித்திருக்கிறார்கள். ஒரு சரக்கு வண்டியில் நிறைய வாழைப்பழமிருந்தால் அது தவறான எச்சரிக்கைக் குறியினைக் காட்டும்.

## வெளி இணைப்புகள்
*Radioactivity in food: your questions answered , Food Standards Agency

பகுப்பு:கதிர் மருத்துவம்
உருசியாவின் நான்காம் இவான்

**இவான் நான்காமவன் வசீலியெவிச்** (*Ivan IV Vasilyevich*, ; 25 ஆகத்து 1530 – ), பரவலாக **கொடூரமான இவான்** (*Ivan the Terrible*) அல்லது **அச்சமூட்டும் இவான்** (*Ivan Grozny*), மாஸ்கோ பெரிய குறுமன்னராட்சியில் இளவரசராக 1533 முதல் 1547 வரை இருந்தவரும் 1547 முதல் இறக்கும்வரை சாராகவும் இருந்தவரும் ஆவார். இவரது நீண்ட ஆட்சியில்  கசன், அசுட்டிரகன், சைபீரிய ஆட்சிகளை வெற்றி கண்டு உருசியாவின் பரப்பளவை ஏறத்தாழ ஒரு பில்லியன் ஏக்கர்கள்,   அளவிற்கு விரிவுபடுத்தினார். இவற்றால் உருசியாவை பன்முகப் பண்பாடுடைய நாடாக மாற்றினார்.  பழங்கால அரசாக இருந்த மாசுக்கோ குறுநாட்டை ஓர் பேரரசாக மாற்றி அதன் *சாராக* முடிசூடிக் கொண்டார்.

வரலாற்றுச் சான்றுகள் இவானை முற்றிலும் வெவ்வேறானவனாகக் காட்டுகின்றன: அறிவாளியாகவும் கடவுள் நம்பிக்கை மிகுந்தவராகவும் விவரிக்கப்படும் இவானுக்கு கடுங்கோபமும் உளப் பிறழ்ச்சி வெளிப்பாடுகளும் உண்டாகுமென பதியப்பட்டிருக்கின்றன. அகவை கூடும்போது இவையும் கூடின; இவற்றால் ஆட்சியும் பாதிக்கப்பட்டது.   இத்தகைய மனநோய் வெளிப்பாட்டின்போது தனக்கு அடுத்து பதவியேற்க தயார் செய்திருந்த மகன் இவான் இவனோவிச்சைக் கொன்றார். இதனால் இவருக்கு அடுத்து மனவளர்ச்சிக் குறையால் பாதிக்கப்பட்டிருந்த இவானின் மற்றொரு மகன் முதலாம் பியோதர் முடிசூடினார். இவானின் பங்காற்றல் சிக்கலாக இருந்தது: சிறந்த பேராளராக விளங்கினார், கலை மற்றும் வணிகத்தை ஊக்குவித்தார், முதல் அச்சுக்கூடத்தை நிறுவினார், பொதுமக்களிடையே மிகவும் புகழ் பெற்றிருந்தார். இவரது  மனச்சிதைவும் உருசிய மேட்டுக்குடியினரை கொடூரமாக நடத்தியதும் புகழ் பெற்றது. இவரது கொடுமைக்கும் மனநோய்க்கும் நோவோகார்டு படுகொலை காட்டாக விளங்குகின்றது.

## மேற்சான்றுகள்

## வெளி இணைப்புகள்

*The throne of Ivan the Terrible
*The holy gospel of Ivan the Terrible
*The ancestors tsar Ivan IV Vasilyevich the Terrible (in the Russian languages)
*new film
*Ivan the Terrible with videos, images and translations from the Russian Archives and State Museums
*Stalin's scheme to glorify Ivan the Terrible (RT article in English)

பகுப்பு:1530 பிறப்புகள்
பகுப்பு:1584 இறப்புகள்
பகுப்பு:உருசியப் பேரரசர்கள்
உருசியாவின் சாராட்சி

**உருசியாவின் சார் ஆட்சி** (*Tsardom of Russia*,  அல்லது கிரேக்க மொழி வடிவத்தில், ), அல்லது  **மசுகோவி சார் ஆட்சி** (*Tsardom of Muscovy*) உருசியாவை 1547இல்  இவான் IV ***சார்*** என்ற பட்டப்பெயருடன் முடிசூடியது முதல் 1721இல் ரஷ்யாவின் முதலாம் பீட்டர்  உருசியப் பேரரசை நிறுவியது வரை ஆண்ட வல்லாட்சி ஆகும்.

1550 முதல் 1700 வரை உருசியாஆண்டுக்கு 35,000 கிமீ2 விரிவடைந்து வந்தது. இந்தக் காலத்தில் ரூரிக் அரச மரபிலிருந்து உரோமனாவ் அரச மரபிற்கான மாற்றங்கள், போலந்து-லித்துவேனியா பொதுநலவாயத்துடன் நீண்ட போலந்து-உருசியப் போர், உருசியாவின் சைபீரியக் கைப்பற்றுகை,  1682இல் அரியணை ஏறிய முதலாம் பீட்டரின் ஆட்சி ஆகியன குறிப்பிடத்தக்க நிகழ்வுகளாகும்.  சுவீடன், போலந்து மீதான வெற்றியைத் தொடர்ந்து முதலாம் பீட்டர் உருசியாவை முதன்மையான ஐரோப்பிய அதிகார மையமாக மாற்றினார். பல சீர்த்திருத்தங்களை மேற்கொண்ட பீட்டர் 1721இல் உருசியப் பேரரசை நிறுவினார்.

## மேற்சான்றுகள்

பகுப்பு:முன்னாள் முடியாட்சிகள்
பகுப்பு:உருசியாவின் வரலாறு
பகுப்பு:ஐரோப்பாவின் முன்னாள் நாடுகள்
*
பகுப்பு:ஆசியாவின் முன்னாள் நாடுகள்
சுபாஷ் பலேகர்

thumb | வலது**சுபாஷ் பலேகர்** இந்தியாவின் இயற்கை அறிவியலாளர்களில் ஒருவர் ஆவார். இவர் **Zero Budget Firtual Farming** என்ற இயற்கை வழி விவசாயத்தை நடைமுறைப்படுத்தியும் அதைப்பற்றி பல புத்தகங்களும் எழுதியுள்ளார்.சுபாஷ் பலேகர் 1949 ஆம் ஆண்டு இந்தியாவிலுள்ள மகாராஷ்டிரா மாநிலத்தின் விதர்பா பகுதியிலுள்ள பெலோரா எனும் சிறிய கிராமத்தில் பிறந்த விவசாயப் பின்னனியைக் கொண்டவராவார்.இவர் எந்த இரசாயன பூச்சிக்கொல்லிகளையும் பயன்படுத்தாத **Zero Budget Firtual Farming** எனும் இயற்கை வழி விவசாயத்தை நடைமுறைப்படுத்தி பயிர்களை உற்பத்தி செய்தார்.இவர் இந்தியா முழுவதும் பல கருத்தரங்குகளை நடத்தியுள்ளார்.

## கல்வி மற்றும் தொழில்
இவர் நாக்பூரில் விவசாயத்தில் இளங்கலை பட்டம் பயின்றார்.அவர் கல்லூரி படிப்பின்போது சட்பூடா பழங்குடி பகுதியிலுள்ள பழங்குடி மக்களின் பிரச்சினைகளைத் தெரிந்துகொண்டார்.
1972 இல் அவர் தந்தையுடன் விவசாயத்தில் இணைந்தார். அவர் தந்தை ஒரு இயற்கை விவசாயி. ஆனால் கல்லூரியில் இரசாயன விவசாயத்தைப் பற்றி தெரிந்துகொண்ட பிறகு தன் பண்ணையிலும் இரசாயன விவசாயத்தைத் துவக்கினார்.

## மேற்கோள்கள்

பகுப்பு:இயற்கை வேளாண்மை
பகுப்பு:1949 பிறப்புகள்
பகுப்பு:வாழும் மக்கள்
பெருவழி

**பெருவழி** என்பது தற்கால நெடுஞ்சாலைகளுக்கு இணையாக ஒப்பாக அமையாவிடினும், பழந்தமிழகத்தின் போக்குவரத்து தேவையை நிறைவு செய்யும் வகையில் அமைந்த சாலைகளாகும் அக்காலத் தமிழகத்தில் போக்குவரத்திற்கு வணிகர்களும், மக்களும் பயன்படுத்திய சாலைகள் ஆகும்.
தமிழகத்து பெருவழிகள் பெரும்பாலும் ஆறுகளை ஒட்டியே சென்றன. கண்ணகி வையைக்கரை வழியாக சென்றாள் என்ற சிலப்பதிகாரக் கூற்று இதை உறுதிப்படுத்தும்.
## பெருவழிகள் சென்ற ஊர்கள்
காஞ்சிபுரத்திலிருந்து பூனா வரையில் ஒன்றும், கள்ளிக்கோட்டையிலிருந்து இராமேசுவரம்வரை ஒன்றும், கோவாவிலிருந்து தஞ்சாவூர், நாகை வரை ஒன்றும் என பண்டை நாளில் பெருவழிகள் சென்றதாக கூறுவர். இவை மட்டுமின்றி *தட்சிணப் பெருவழி* என்ற பெருவழியானாது காஷ்மீரையும், கன்னியாகுமரியையும் இணைக்கும் விதத்தில் இருந்ததென்பர், இப்பெருவழி மகதத்தையும் கன்னியா குமரியையும் இணைத்தது என்ற கருத்தும் உள்ளது. 

## பெருவழிகளின் பெயர்கள்
சங்க காலத்துக்குப் பின் அரசாண்ட பல்லவ, பாண்டிய, சோழ, விசயநகர, நாயக்க மன்னர்களின் கல்வெட்டுகளில் கோயில்களுக்கும், பிராமணர்களுக்கும் அளிக்கப்பட்ட கொடை நிலங்களுக்கும், ஊர்களுக்கும் எல்லை கூறும்போது பல பெருவழிகளும், இட்டுநெறிகளும் காட்டப்பட்டுள்ளன. மன்னர்கள், அரசமாதேவியர் பெயரில் பல பெருவழிகள் இருந்துள்ளன. அவற்றில்சில
* வீரநாராயணன் பெருவழி
* ஆதன் பெருவழி
* சேரனை மேற்கொண்ட சோழன் பெருவழி
* சோழமாதேவிப் பெருவழி
* இராசமகேந்திரன் பெருவழி
* இராசகேசரி பெருவழி
* அதியமான் பெருவழி
*மகதேசன் பெருவழி 
* தஞ்சாவூர்ப் பெருவழிகள்
* வடுகப் பெருவழி
* கொங்கப்பெருவழி

## குறிப்புகள்

பகுப்பு:சாலைப் போக்குவரத்து
பகுப்பு:இந்தியக் கல்வெட்டுகள்‎
பகுப்பு:பெருவழிகள்
தேவேந்திரன் (இசையமைப்பாளர்)

**தேவேந்திரன்** என்பவர் தமிழ்த் திரைப்படங்களில் பணியாற்றும் இசையமைப்பாளர் ஆவார்.  பல தமிழ்த் திரைப்படங்களுக்கு பின்னணி இசை, பாடல்கள் ஆகியவற்றிற்கு இசையமைத்துள்ளார். 1987ஆம் ஆண்டு பாரதிராஜா இயக்கத்தில் வெளிவந்த வேதம் புதிது திரைப்படத்தின் *கண்ணுக்குள் நூறு நிலவா* எனும் பாடல் மூலமாகப் புகழடைந்தார்.

## இளமை
தேவேந்திரன் விருதுநகர் மாவட்டம், திருவில்லிபுத்தூர் அருகே வடகரையில் பிறந்தார். கருநாடக இசை, இந்துஸ்தானி இசையை சிவகிரி, சீமதுறை மற்றும் மதுசூதனனிடமும், மேற்கத்திய இசையை தாம்சன் என்பவரிடமும் பயின்றார்..

## இசையமைத்த திரைப்படங்கள்

## மேற்கோள்கள்

## வெளியிணைப்புகள்
*

பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட இசையமைப்பாளர்கள்
குரங்குப் பூ

**குரங்குப் பூ**. ஆங்கிலத்தில் Dracula gigas அல்லது monkey orchid என்று குறிப்பிடப்படும். குரங்கின் முகம் போலவே பூ மலர்ந்திருக்கும். அதனால்தான் இந்தப் பூவுக்கு இந்த பெயர் சூட்டப்பட்டது.

## ஆர்கிட்
தாவரங்களில் ஆர்க்கிட் மிகப்பெரிய குடும்பம். இந்தக் குடும்பத்தில் சுமார் 26,000 இனங்கள் உள்ளன. ஆர்கிட் பூக்களின் சிறப்பு கண்கவர் வண்ணங்களிலும், விதவிதமான உருவங்களிலும் இருப்பதாகும். உலகின் பல இடங்களிலும் ஆர்கிட் இனங்கள் இருக்கின்றன.

## காணப்படும் இடங்கள்
பெரு, ஈக்வடார் போன்ற தென் அமெரிக்க நாடுகளில் உள்ள காடுகளில் மட்டுமே குரங்குப் பூக்கள் காணப்படுகின்றன. லூயர் என்ற தாவரவியல் அறிஞர்தான் **மங்கி ஆர்கிட்** என்று இந்தப் பெயரைச் சூட்டினார். இந்த குரங்குப் பூவில் சுமார் 120 வகைகள் இருக்கின்றன. இளஞ்சிவப்பு, அடர் சிவப்பு, மஞ்சள் என்று வண்ணங்களில் வேறுபட்டாலும், உருவத்தில் குரங்குபோலவே உள்ளன இந்தப் பூக்கள்.

## குறிப்புகள்

பகுப்பு:பூக்கும் தாவரங்கள்
பகுப்பு:மலர்கள்
டெரன்ஸ் பார்க்கின்

**டெரன்ஸ் பார்கின்** (Terence Parkin) 2000 ஆம் ஆண்டின் ஒலிம்பிக் போட்டியில் தென் ஆப்பிரிக்க நாட்டிற்காக விளையாடி 200 மீட்டர் நீச்சல் போட்டியில் வெள்ளிப் பதக்கம் பெற்ற வீரர். 1980 ஆம் ஆண்டு பிறந்த இவர் தமது 14ஆம் வயதிலிருந்து தீவிரமாக நீச்சல் கற்றுக்கொள்ளத் தொடங்கியவர். இவர் செவித்திறன் இல்லாதவர்.

## மேற்கோள்கள்

பகுப்பு:தென் ஆப்பிரிக்க நீச்சல் வீரர்கள்
பகுப்பு:1980 பிறப்புகள்
பகுப்பு:வாழும் மக்கள்
ஒடிசாவின் சட்டமன்றம்

**ஒடிசா சட்டமன்றம்** (*Odisha Legislative Assembly*) ஒடிசா மாநிலத்தில் சட்டங்களை ஏற்படுத்தும் அமைப்பாகும். இது ஒடிசா அரசின் சட்டவாக்கப் பிரிவாகும். இதன் தலைமையகம் புவனேஸ்வரில் உள்ளது. சட்டமன்றத்தில் 147 உறுப்பினர்கள் இருப்பர். தற்பொழுது பதினைந்தாவது சட்டமன்றம் நடக்கிறது.

## சட்டமன்றத் தொகுதிகள்

## ஆளுநர்

## முதல்வர்

## தேர்தல்கள்

## அரசியல் கட்சிகளின் பங்கு

## சான்றுகள்

## இணைப்புகள்
* Odisha Legislative Assembly website 

பகுப்பு:ஒடிசா அரசு
*
கலைப்புலி எஸ். தாணு

**கலைப்புலி எஸ். தாணு** (*S. Thanu*) இந்தியத் தமிழ்த் திரைப்படத் தயாரிப்பாளரும் வெளியீட்டாளரும் ஆவார். திரைத்துறையில் *கலைப்புலி* என அறியப்படும் இவர் **கலைப்புலி பிலிம் இண்டர்நேசனல்**, **வி கிரியேசன்சு** மூலம் திரைப்படங்களைத் தயாரித்து வருகிறார்.

## பணியாற்றிய திரைப்படங்கள்

### தயாரிப்பாளராக

### வெளியீட்டாளராக

### இயக்குநராக மற்றும் இசையமைப்பாளராக

### நடிகராக

## விருதுகள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தேசிய திரைப்பட விருது வென்றவர்கள்
பகுப்பு:1958 பிறப்புகள்
கணிதன் (திரைப்படம்)

***கணிதன்*** (*Kanithan*) 2016ல் வெளிவந்த ஓர் இந்தியத் தமிழ்த் திரைப்படமாகும். அதர்வா மற்றும் காத்ரின் தெரசா ஆகியோர் முன்னனி நாயகர்களாக நடிக்க, எஸ். தாணு தயாரிப்பில் எழுதி இயக்குகிறார் சந்தோஷ். இப்படத்திற்கு, சிவமணி இசையமைத்துள்ளார்.  இந்தப் படத்தில் மொத்தம் ஐந்து பாடல்கள் உள்ளன.

## நடிப்பு
* அதர்வா
* காத்ரின் தெரசா
* தருண் அரோரா
* கே. பாக்யராஜ்
* மனோபாலா
* கருணாகரன்
* சுந்தர் ராமு
* ஆடுகளம் நரேன்
* ஆதிரா
* ஒய். ஜி. மகேந்திரன்

## படப்பிடிப்பு
திரைப்படத்திற்கான படப்பிடிப்பு, 2013ஆம் ஆண்டு திசம்பர் மாதம் துவங்கியது.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
திரிபுக் கொள்கை

**திரிபுக் கொள்கை** () என்பது நிறுவப்பட்ட நம்பிக்கைகளுக்கு அல்லது முறைமைகளுக்கு முரண்பட்ட வலுவான கோட்பாடு ஆகும். **திரிபுக் கொள்கையாளர்** என்போர் அத்தகைய கோட்பாடுகளைப் பரப்புவோர் ஆவர். திரிபுக் கொள்கை என்பது சமயத் துறப்பு மற்றும் தெய்வ நிந்தனை ஆகியவற்றிலிருந்து மாறுபட்டது. திரிபுக் கொள்கையாளர் தம் சமயத்தைத் துறந்ததாகவோ அல்லது தாம் இறைவனை நிந்தனை செய்வதாகவோ கொள்வதில்லை.

முற்காலத்தில் குறிக்கத்தக்க சமயப் படிப்பினை மீறல்களைக் குறிக்க இப்பதம் பயன்படுத்தப்பட்டாலும் தற்காலத்தில் பலராலும் ஏற்றுக்கொள்ளப்பட்ட சமயக் கருத்துக்களுக்கு எதிரான கருத்துக்களைக் கூட குறிக்கப்பயன்படுத்தப்படுகிறது.

சில இசுலாமிய, கிறித்தவ மற்றும் யூத கலாச்சாரங்கள் மற்றும் நாடுகளில் திரிபுக் கொள்கை மரண தண்டனைக்குரிய குற்றமாக இருந்தது, பல நாடுகளில் இன்றும் உள்ளது.

## இதனையும் காண்க
* திரிபுக் கொள்கை விசாரணை
* எசுப்பானிய திரிபுக் கொள்கை விசாரணை
* கோவா சமயக் குற்றவிசாரணை
* இரகசிய யூதர்கள்
* இரகசிய கிறிஸ்தவம்

## மேற்கோள்கள்


பகுப்பு:திரிபுக் கொள்கை
பகுப்பு:சமயக் கருத்துருக்கள்
ஏ. ஆர். அந்துலே

**அப்துல் ரகுமான் அந்துலே** (9 பெப்ரவரி 1929 – 2 திசம்பர் 2014)  இந்திய அரசியல்வாதி ஆவார். இவர் மகாராட்டிர முதலமைச்சராகவும் இந்திய நடுவண் அரசு அமைச்சரவையில் சிறுபான்மையினர் நல அமைச்சராகவும்  பணியாற்றி உள்ளார். பதினான்காவது மக்களவையில் நாடாளுமன்ற உறுப்பினராக இருந்துள்ளார்.  ஊழலுக்காக பம்பாய் உயர் நீதிமன்றத்தால் தண்டனை வழங்கப்பட்டதை அடுத்து முதலமைச்சர் பதவியிலிருந்து விலகினார்.

அந்துலே காங்கிரசுக் கட்சியைச் சேர்ந்தவர். 2009 ஆம் ஆண்டு பொதுத்தேர்தலில், ராய்காட் மக்களவைத் தொகுதியில் ஆனந்த் கீத்தேயிடம் தோற்றார்.

## பிறப்பு
மகாராட்டிரத்தின் ராய்கட் மாவட்டத்தில் அம்பேத் சிற்றூரில் அஃபீசு அப்துல் கஃபூருக்கும் சோராபிக்கும் மகனாக 9 பிப்ரவரி 1929 ல் பிறந்தார்.

## கல்வி
இளங்கலைப் பட்டப்படிப்பு முடித்த பின்னர் சட்டவியல் படித்தார். மும்பை பல்கலைக்கழகத்திலும்இலண்டனில் உள்ள லிங்கன் இன்னிலும் படித்தார்.

## குடும்பம்
நர்கீசு என்ற மனைவியும், ஒரு மகனும் மூன்று மகள்களும்  அந்துலேக்கு உள்ளனர்.

## சட்ட மன்றத்தில்
மகாராட்டிர சட்டமன்றத்தில் 1962இலிருந்து 1976 வரை பேரவை உறுப்பினராக இருந்துள்ளார். இந்தக் காலத்தில் சட்டம், நீதித்துறை துணை அமைச்சராகவும்  துறைமுகங்கள், மீன்வளத்துறை அமைச்சராகவும் கட்டிடங்கள், குடியிருப்பு வசதிகள் அமைச்சராகவும் பணியாற்றி உள்ளார்.  
* 1985இல் மீண்டும் சட்டப்பேரவைக்குத் தேர்ந்தெடுக்கப்பட்டார். 
## முதலமைச்சர்
* 1980இல் மீண்டும் மகாராட்டிர சட்டப்பேரவைக்குத் தேர்ந்தெடுக்கப்பட்டு, 09 சூன் 1980 முதல் 12 சனவரி 1982 வரை மகாராட்டிர முதலமைச்சராகப் பணியாற்றினார். ஊழல் மற்றும் மிரட்டிப் பணம்பறித்த வழக்கில் தண்டனை வழங்கப்பட்டதை அடுத்து முதலமைச்சர் பதவியிலிருந்து விலக நேரிட்டது.

## நாடாளுமன்றத்தில்
* 1976 முதல் 1980 வரை மாநிலங்களவை உறுப்பினராக இருந்துள்ளார். 
* 1989 இல் ஒன்பதாவது மக்களவைக்கும் 1991இல் பத்தாவது மக்களவைக்கும் தேர்ந்தெடுக்கப்பட்டார். 
* சூன் 1995 முதல் மே 1996 வரை நடுவண் அரசில் நலவாழ்வு மற்றும் குடும்பநல அமைச்சராகப் பணியாற்றிய அந்துலே, பெப்ரவரி 1996 முதல் மே வரை நீர்வளத்துறை கூடுதல் பொறுப்பையும் கவனித்துக் கொண்டார்.
* 1996 இல் பதினோராவது மக்களவைக்கும், 
* 2004 இல் பதினான்காவது மக்களவைக்கும் தேர்ந்தெடுக்கப்பட்டார். மன்மோகன் சிங் அரசில் சிறுபான்மையினர் நலத்துறை அமைச்சராகப் பணியாற்றினார்.

## மேற்சான்றுகள்

பகுப்பு:1929 பிறப்புகள்
பகுப்பு:2014 இறப்புகள்
பகுப்பு:மகாராட்டிர மாநில முதலமைச்சர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:இந்திய முஸ்லிம்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மகாராட்டிர மக்கள்
அதியமான் பெருவழி

**அதியமான் பெருவழி** என்பது பண்டைய தமிழகத்தில் இருந்த ஒரு பெருவழியாகும். இது அதியமான் மரபினரின் பெயரால் அமைந்த பெருவழியாகும். இப்பெருவழி கி.பி. பதின்மூன்றாம் நூற்றாண்டில் மூன்றாம் குலோத்துங்கன் காலத்தில் தகடூர் பகுதியை ஆண்ட இராசராச அதியமானுடைய காலத்தனைச் சேர்ந்ததாக இருக்கலாம் என்று கருதப்படுகிறது  

## பெருவழி
பெருவழி என்பது தற்கால நெடுஞ்சாலைக்கு ஒப்பாக அமையாவிடினும்,  பழந்தமிழகத்தின் போக்குவரத்து தேவையை நிறைவு செய்யும் வகையில் அமைந்த சாலைகளாகும்.  

## அதியமான் பெருவழி
தருமபுரி மாவட்டத்தின் தலைநகரான தருமபுரியே அதியமானின் தலைநகரான **தகடூர்** ஆகும். இந்தத் தருமபுரிக்கு அருகில், அதியமான் மரபினர் பிற்காலத்தில் கோட்டைகட்டி வாழ்ந்த பகுதியே அதியமான் கோட்டை என்னும் ஊராகும். அதியமான் கோட்டையிலிருந்து. **நாவற் தாவளம்** என்ற ஊருக்குச் சென்ற பெருவழியே அதியமான் பெருவழியாகும்.  இப்பெருவழி தற்கால தருமபுரியிலிருந்து ஆந்திர மாநிலம் பூதலப்பட்டு வரை சென்றிருக்கலாம் என்று கருத்து உள்ளது. இந்தப் பெருவழியை ஒட்டிய பகுதிகளில் அக்கால வணிகக் குழுவினரின் கல்வெட்டுகள் பல கண்டறியப்பட்டுள்ளன.  

## நாவற் தாவளம்
இந்த நாவற் தாவளம் ஊர் எது என்பது தெளிவாகத் தெரியவில்லை. தகடூருக்கு வடகிழக்கில் இன்றைய வேலூர் மாவட்டத்தில் இருந்திருக்கலாம் என்றும் கருதப்படுகிறது. 
 
## அதியமான் பெருவழிக்கல்
அதியமான் பெருவழிக்கலில் ஒன்று அதியமான் கோட்டை-பாலக்கோடு சாலையின் மேற்குப்பக்கம் வயல்களுக்கு இடையில் தமிழக தொல்லியல் துறையினரால் பெருவழி காதக் கல் (19 காதம்) கண்டுபிடிக்கப்பட்டது. அடுத்து திருப்பத்தூர் - தருமபுரி நெடுஞ்சாலையில் கொண்டப்பநாயக்கன்பட்டியில் பெருவழிக்காதக்கல் (21 காதம்) கண்டுபிடிக்கப்பட்டது. மற்றொரு கல் தருமபுரி-கன்னிப்பட்டி நகர பேருந்து சாலையில் தருமபுரியிலிருந்து பத்து கிலோமீட்டர் தொலைவில் உள்ள முத்தம்பட்டி என்னும் ஊரில் சாலையின் வலப்புறம் உள்ள கிணற்று மேட்டில் பெருவழிக்காதக்கல் (27 காதம்) கண்டுபிடிக்கப்பட்டது இக்கல்லை கண்டுபிடித்தவர்கள் சேலம் பா. அன்பரசு அவர்களும் மா. கணேசன் அவர்களுமாவர்.

## அதியமான் பெருவழிக் கல்லின் அமைப்பு
அதியமான் பெருவழி எந்த ஊர் செல்கிறது. எவ்வளவு தொலைவு செல்ல வேண்டும் என்பதை இந்த இருபத்தொன்றாம்  நூற்றாண்டின் தொலைவுக் கல்லினும் மேலான செய்தியைக் கொடுக்கும் பெருவழிக்கல்லாக இது விளங்குகிறது. இவ்வளவு தொலைவு  என்பது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் குறியீடுகளாகவே காட்டப்பட்டுள்ளது. 29 காதம் என்பதை முதலில் எண்ணால் எழுதி, பின்னர் இரண்டு பெரிய குழிகளையும், அவற்றிற்கு கீழே வரிசைக்கு மூன்றாக ஒன்பது சிறிய குழிகளையும் செதுக்கிக் குறித்துள்ளனர்.   பெரிய குழிகள் ஒவ்வொன்றும் பத்து காதங்களையும், சிறிய குழிகள் ஒவ்வொன்றும் காதத்தைகயும் குறிக்கும் வகையில் உள்ளது.

## காலம்
இப்பெருவழி கி.பி. பதின்மூன்றாம் நூற்றாண்டில் மூன்றாம் குலோத்துங்கன் காலத்தில் தகடூர் பகுதியை ஆண்ட இராசராச அதியமானுடையதாக இருக்கலாம் என்று கருதப்படுகிறது.  

## மேற்கோள்கள்

பகுப்பு:சாலைப் போக்குவரத்து
பகுப்பு:தருமபுரி மாவட்டம்
பகுப்பு:அதியர் சாசனங்கள்
பகுப்பு:தமிழ்நாட்டு வரலாறு
பகுப்பு:பெருவழிகள்
மேற்கு வங்காள அரசு

**மேற்கு வங்காள அரசு**, மேற்கு வங்காள மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் கொல்கத்தாவில் உள்ளது.

## சட்டமியற்றும் அவை

மேற்கு வங்காளத்தில் சட்டமியற்றும் பொறுப்பை சட்டமன்றம் கொண்டுள்ளது. இது 294 சட்டப் பேரவை உறுப்பினர்களைக் கொண்டிருக்கும். இவர்கள் மக்களால் தேர்ந்தெடுக்கப்படுவர். ஆங்கிலோ இந்தியன் இருக்கை ஒழிக்கப்படுவதற்கு முன்பு ஒருவர் மட்டும் ஆங்கிலோ-இந்திய சமூகத்தைச் சேர்ந்தவராக இருந்தார். இவர்கள் அனைவரும் ஐந்தாண்டு காலம் பதவியில் நீடிப்பர்.

### ஆளுநர்

## நீதித் துறை

## செயலாக்கம்

## சான்றுகள்

## இணைப்புகள்
*
இந்திய விடுதலைப் போராட்டத்தில் முஸ்லிம்கள்

**இந்திய சுதந்திரப் போராட்டத்தில் முஸ்லிம்களின் பங்கு** இன்றியமையாததாக இருந்தது . தங்களுடைய பொருளாதாரத்தையும், உடல் உழைப்பையும் இந்திய விடுதலை இயக்கத்திற்கு முழுமையாக அர்ப்பணித்திருந்தனர் முஸ்லிம்கள்..

ஆங்கிலேயர் வணிகம் செய்ய வந்த காலந்தொட்டே அவர்களை ஆங்காங்கே எதிர்த்துக்கொண்டிருந்தவர்களில் முஸ்லிம்கள், முஸ்லிம் மன்னர்கள் கணிசமாக இருந்தனர். ஆங்கிலேயருக்கு நாட்டை ஆளும் எண்ணம் வந்துவிட்டதை முதலில் கணித்து அவர்களை எதிர்த்தவர் வங்காளத்தை ஆண்ட சிராஜ்-உத்-தொவ்ளா ஆவார். முதல் இந்திய போராட்டம் என்று அறியப்படும் 1857-ஆம் ஆண்டு நடைபெற்ற சிப்பாய் புரட்சியில் அதிகப்படியான இஸ்லாமியர்கள் கலந்து கொண்டனர். அவர்களில் அதிகப்படியானோர் தங்கள் உயிரையும் இழந்தனர். 

இந்தியாவின் தந்தை என்றழைக்கப்படும் மகாத்மா காந்தியடிகள், தன்னுடைய சுயசரிதையான சத்தியசோதனையில், விடுதலை போராட்டத்திற்கான ஆரம்பகாலத்தில் தனக்கு உறுதுணையாக இருந்த ஆதம் ஜவேரி சகோதரர்கள் குறித்து குறிப்பிடுகின்றார். அன்றைய தேதிக்கு சுமார் 150 கோடி சொத்துக்களை சுதந்திரப் பணிக்காக இழந்திருந்தனர் இச்சகோதரர்கள். தென் தமிழகத்தில் வ.உ.சிதம்பரம் பிள்ளை அவர்கள் தன்னுடைய சுதேசி கப்பல் லட்சியத்தை அடைய பொருளாதாரம் மிகப்பெரும் தடையாக இருந்தது. அந்நேரத்தில், சுமார் இரண்டு லட்சம் மதிப்பிலான 8000 பங்குகளை வாங்கி வ.உ.சியின் நோக்கத்திற்கு உறுதுணையாக இருந்தவர் ஏ.ஆர்.பக்கீர் முஹம்மது ராவுத்தர் சேட் ஆவார். 

நேதாஜி சுபாஸ் சந்திர போஸ் உருவாக்கிய கடல் கடந்த இராணுவமான இந்திய தேசிய இராணுவத்தில் தளபதி பொறுப்பு முதற்கொண்டு பல்வேறு பதவிகளை முஸ்லிம்கள் அலங்கரித்திருந்தனர்.. நேதாஜி வியந்து போற்றும் அளவு அதிகப்படியான பொருளாதார உதவிகளையும் இஸ்லாமிய வணிகர்கள் அளித்தனர். 

மௌலானா என்றழைக்கப்படும் இஸ்லாமிய மார்க்க அறிஞர்கள், சுதந்திர எண்ணங்களைத் தீவிரமாக விதைக்கும் வண்ணமாக, கதராடை அணியாத மணமகன் திருமணத்தில் தாங்கள் கலந்து கொள்ள மாட்டோம் என்று பத்வா (மார்க்க தீர்ப்பு) அளித்திருந்தனர். பக்கீர்கள் எனப்படும் யாசகம் தேடுவோர் வீடு வீடாக சுதந்திரக் கீதங்களைப்பாடி மக்களின் விடுதலை எண்ணங்களைத் தீவிரப்படுத்தினர். 

இந்திய மண்ணின் விடுதலைக்கு இஸ்லாமியப் பெண்களும் குறிப்பிடத்தக்க பங்களிப்பைச் செய்திருந்தனர். சுதந்திர இந்தியாவின் தேசிய கொடியை வடிவமைத்தவர் சுரையா தியாப்ஜி ஆவார்.

இஸ்லாமியர்களின் இத்தகைய அர்ப்பணிப்பினாலேயே, இந்திய விடுதலைப் போராட்டத்திற்கான முஸ்லிம்களின் பங்களிப்பு பற்றிக் குறிப்பிடும் போது எழுத்தாளர் குஷ்வந்த் சிங் பின்வருமாறு எழுதுகின்றார். 

“இந்திய விடுதலைக்காகச் சிறை சென்றவர்களிலும், உயிர் நீத்தவர்களிலும் இஸ்லாமியர் அதிகமாகவே இருந்தனர். அவர்களது மக்கள் தொகை விகிதாச்சாரத்தை விட விடுதலைப் போரில் மாண்டோர் எண்ணிக்கையின் விகிதாச்சாரம் அதிகமாகவே இருந்தது”.

மௌலானா அபுல் கலாம் ஆசாத், ரஃபி அகமது கித்வாய், காயிதே மில்லத் முஹம்மது இஸ்மாயில் போன்றவர்கள் இந்திய விடுதலை இயக்கத்தின் மிகப்பெரும் தலைவர்களாக திகழ்ந்ததோடு மட்டுமல்லாமல், சுதந்திர இந்தியாவை கட்டமைப்பதிலும், ஹிந்து-முஸ்லிம் ஒற்றுமையை நிலைநாட்டுவதிலும் பெரும் பங்காற்றினர். 

## மேற்கோள்கள்
   

பகுப்பு:இந்திய விடுதலைப் போராட்டம்
டான்சிமாத்

**டான்சிமாத்** (*Tanzimât*, உதுமானியத் துருக்கியம்: تنظيمات) என்பது, உதுமானியப் பேரரசின் *சீரமைப்பு* என்று பொருள்படும், இச்சீரமைப்பு 1839 முதல் 1876 வரை நடைபெற்றது; 1876இல் முதல் அரசமைப்புச் சட்டக் காலம் துவங்கியது.  *டான்சிமாத்* சீரமைப்புக் காலத்தில் உதுமானியப் பேரரசை பல்வேறு வகைகளில் நவீனப்படுத்தும் முயற்சிகள் மேற்கொள்ளப்பட்டன;  உள்நாட்டுத் தேசிய இயக்கங்கள் மற்றும் வெளிநாட்டுத் தாக்குதல்களுக்கு எதிராக நாட்டைக் காப்பதும் இச்சீரமைப்பின் நோக்கமாக இருந்தது.  இந்தச் சீர்திருத்தங்களால் பேரரசின் பல்வேறு இனக்குழுக்களுக்கிடையே ஒற்றுமை மேம்பட்டது. முசுலிம் அல்லாதவர்களையும் துருக்கியர் அல்லாதவர்களையும் உதுமானியச் சமூகத்தில் ஒருங்கிணைத்து, அவர்களுக்கு குடியுரிமைகளையும் சமவாய்ப்பையும் இந்தச் சீர்திருத்தம் ஏற்படுத்தியது.

## மேற்சான்றுகள்

## உசாத் துணை
*
*Hussain, Ishtiaq. "The Tanzimat: Secular reforms in the Ottoman Empire]", Faith Matters  2011

பகுப்பு:துருக்கி
பகுப்பு:சமூக இயக்கங்கள்
புபொப 31

**புபொப 31** (*NGC 31*) என்று புதிய பொதுப் பட்டியலில் பட்டியலிடப்பட்டுள்ள வானுறுப்பு தெற்கு சிண்மீன் தொகுதியில் இடம்பெற்றுள்ள சுருள் விண்மீன் பேரடை ஆகும்.

## மேற்கோள்கள்

## வெளிப்புற இணைப்புகள்
* 

0031
புபொப 0031
உஸ்மான் பே

**முதலாம் உதுமான் **  அல்லது **ஒட்டோமான்** (*Ottoman*, *Osman I*, *உஸ்மான் I*) அல்லது **உஸ்மான் காசி** (*Osman Gazi*) அல்லது  **உஸ்மான் பே**  (*Osman Bey*)  1258–1326), உதுமானியப் பேரரசுத் தலைவரும் அப்பேரரசை நிலைநிறுத்திய அதே பெயரிலான அரசமரபை நிறுவியவரும் ஆவார். உதுமானின் வாழ்நாளில் சிறிய குறுமன்னராட்சியாக இருந்த  நாட்டை அடுத்த ஆறு நூற்றாண்டுகளில் இவரது அரச மரபினர் உலகின் பெரும் பேரரசாக நிலைநிறுத்தினர். இந்தப் பேரரசு 1922இல்   கலைக்கப்படும்வரை நீடித்திருந்தது.

## மேற்சான்றுகள்

## வெளி இணைப்புகள்

* ஒட்டோமான் பேரரசு 

பகுப்பு:1258 பிறப்புகள்
பகுப்பு:1326 இறப்புகள்
ஸ்ரீபாத் யசோ நாயக்

**ஸ்ரீபாத் யசோ நாயக்** (*Shripad Yesso Naik*, பிறப்பு: 04 அக்டோபர் 1952) கோவாவைச் சேர்ந்த ஓர் அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது  துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் சுற்றுலாத்துறை அமைச்சகங்களின் இணை அமைச்சராக உள்ளார்.

## இளமைக் காலம்
இவர் 1952 ஆம் ஆண்டின் அக்டோபர் நான்காம் நாளில் பிறந்தார்.  இவர் வடக்கு கோவா மாவட்டத்தில் உள்ள அத்பை என்ற ஊரில் பிறந்தார். இவர் மும்பை பல்கலைக்கழகம், கோவா பல்கலைக்கழகம் ஆகியவற்றில் படித்தார்.

## அரசியல் வாழ்க்கை
1999 இல், கோவாவின் பனாஜி தொகுதியில் இருந்து, 13வது மக்களவைக்குத் தேர்ந்தெடுக்கப்பட்டார். இவர் 1999 முதல் 2004 வரை இத்தொகுதியிலிருந்து தேர்ந்தெடுக்கப்பட்டார். பின்னர், இத்தொகுதி மறுசீரமைக்கு பின் வடக்கு கோவா தொகுதி என மாற்றம் செய்த பின்பு 2009 முதல் தற்போது வரை இத்தொகுதியின் மக்களவை உறுப்பினராகப் பணியாற்றுகிறார்.

இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது, வடக்கு கோவா மக்களவைத் தொகுதியில் போட்டியிட்டு வென்றார்.

மேலும் பிரதமர் நரேந்திர மோடியின் அமைச்சரவையில், மே 26, 2014 முதல் நவம்பர் 09, 2014 வரை பண்பாட்டுத் துறை மற்றும் சுற்றுலாத் துறை இணை அமைச்சராகப் (தனிப் பொறுப்பு) பதவி வகித்தார். பின்னர் நவம்பர் 09, 2014 முதல் தற்போது வரை யோகா மற்றும் ஆயுர்வேதம், யுனானி, இயற்கை, சித்த, ஹோமியோபதி மருத்துவத் துறை (AYUSH); இணை அமைச்சராகப் (தனி பொறுப்பு) பதவி வகிக்கின்றார்.

பின்னர் 2019 ஆம் ஆண்டு நடந்த மக்களவைத் தேர்தலில், வடக்கு கோவா தொகுதியில் போட்டியிட்டு வென்றார். இவர் தற்போது முன்னர் வகித்த யோகா மற்றும் ஆயுர்வேதம், யுனானி, இயற்கை, சித்த, ஹோமியோபதி மருத்துவத் துறையுடன், பாதுகாப்புத் துறை இணை அமைச்சராப் பொறுப்பு வகிக்கின்றார்.

## பதவிகள்
இவர் கீழ்க்காணும் பதவிகளை ஏற்றுள்ளார். 
*1994-99: கோவா சட்டமன்ற உறுப்பினர்
*1999: பதின்மூன்றாவது மக்களவையில் உறுப்பினர்
*30 செப்டம்பர், 2000 - 2 நவம்பர், 2001: வேளாண்துறை அமைச்சர்
*2 நவம்பர், 2001 - 14 மே, 2002: கப்பல்துறை அமைச்சர்
*2002-2003: வான்வழிப் போக்குவரத்துத் துறை அமைச்சர்
*24 மே, 2003 - 8 செப்டம்பர், 2003:  சாலைப் போக்குவரத்து, நெடுஞ்சாலைத் துறை அமைச்சர்
*8 செப்டம்பர், 2003 - 22 மே, 2004	:  நிதித் துறை அமைச்சர்
*2004: பதினான்காவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்
*27 மே, 2014 - 9 நவம்பர், 2014: பண்பாட்டுத் துறை, சுற்றுலாத் துறை அமைச்சர் (தனிப் பொறுப்பு)
*9 நவம்பர், 2014 முதல் - ஆயுர்வேதம், யோகா, இயன்மருத்துவம், யுனானி, சித்த மருத்துவம், ஓமியோபதி ஆகிய துறைகளின் அமைச்சர் (தனிப்பொறுப்பு), குடும்ப நலத் துறை அமைச்சர்
*30 மே, 2019 முதல் - பாதுகாப்புத் துறை இணை அமைச்சர்
* மே 2021 முதல்- துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்தியா & சுற்றுலாத் துறை அமைச்சகம் (இந்தியா)

## சான்றுகள்

பகுப்பு:கோவா அரசியல்வாதிகள்
பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பதினாறாவது மக்களவை அமைச்சர்கள்
பகுப்பு:1952 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
கோவா அரசு

**கோவா அரசு** என்பது கோவா மாநிலத்தை ஆளும் அமைப்பாகும். இது நீதித் துறை, சட்டம் இயற்றும் அவை, செயலாக்கப் பிரிவு ஆகிய மூன்று பிரிவுகளை உள்ளடக்கியது.

## சட்டவாக்கம்

கோவாவின் சட்டவாக்க அவை ஓரவை முறைமை உடையது. அதாவது, சட்டமன்றத்தை மட்டுமே கொண்டது. ஈரவை முறைமை கொண்ட மாநிலங்களில் சட்டமன்றமும், சட்ட மேலவையும் இயங்குகின்றன. இந்த சட்டமன்றத்தில் நாற்பது உறுப்பினர்கள் இருப்பர். இவர்கள் ஒவ்வொரு தொகுதியில் இருந்தும் மக்களால் தேர்ந்தெடுக்கப்பட்டு உறுப்பினர்களாக்கப்படுவர். ஒவ்வொருவரும் ஐந்தாண்டு காலம் பதவியில் நீடிப்பர்.

### ஆளுநர்

### முதல்வர்

## நீதித் துறை

## செயலாக்கம்

## சான்றுகள்

பகுப்பு:கோவா அரசு
பகுப்பு:கோவா
நரேந்திர கேசவ் சவாய்க்கர்

**நரேந்திர கேசவ் சவாய்க்கர்**, கோவாவைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1966ஆம் ஆண்டில் 29ஆம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, தெற்கு கோவா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:கோவா அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:1972 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கியூலெத் வினை

**கியூலெத் வினை** (*Quelet reaction*) அல்லது **பிளாங்கு–கியூலெத் வினை** (*Blanc–Quelet reaction*) என்ற கரிம வேதிப் பிணைப்பு வினையின் போது பீனோலிக் ஈத்தர் அலிப்பாட்டிக் ஆல்டிகைடுடன் வினைபுரிந்து α-குளோரோஆல்கைல் வழிப்பொருட்களை உருவாக்குகிறது. இவ்வினை அதனைக் கண்டுபிடித்த படைப்பாளி ஆர். கியூலெத் என்பவரின் பெயரால் அழைக்கப்படுகிறது. முதன்முதலில் 1932 ஆம் ஆண்டில் இவர் இதைக் கண்டறிந்தார். மேலும் இவ்வினை பிளாங்கு குளோரோ மெத்திலேற்றம் செயல்முறை வினையை ஒத்திருக்கிறது.

இவ்வினையில்  முதன்மையாக பாரா-பதிலீடு பொருட்கள் கிடைக்கின்றன. பாரா தளம் தடுக்கப்பட்டால் ஆர்த்தோ-பதிலீடு பொருட்களையும் தயாரிக்கலாம். வலுவான அமில வினையூக்கியின் உதவியினால் இவ்வினை நிகழ்கிறது. ஈத்தர் செயல்படாமல் இருக்கும்போது ஐதரோ குளோரிக்கமிலம் கலந்த துத்தநாக(II) குளோரைடு வினையூக்கியாகப் பயன்படுத்தப்படுகிறது.

:

## மேற்கோள்கள்

பகுப்பு:பெயர் வினைகள்
பகுப்பு:கூட்டு வினைகள்
பகுப்பு:பதிலீட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
கோவா சட்டப் பேரவை

**கோவா சட்டப் பேரவை (Goa Legislative Assembly)** ஓரவை முறைமை கொண்டது. இதில் 40 உறுப்பினர்கள் இருப்பர். இவர்கள் இயற்றப்படும் சட்டத்தை ஆதரித்தோ எதிர்த்தோ வாக்களிப்பர்.

## தற்போதைய அரசு

## சட்டமன்றத் தொகுதிகள்

## தேர்தல் முடிவுகள்

## சான்றுகள்


## இணைப்புகள்
*கோவா சட்டமன்றத்தின் தளம்


பகுப்பு:கோவா அரசு
பகுப்பு:இந்திய மாநிலங்களின் சட்டமன்றங்கள்
இலணியாக்கியா விண்மீன் மீகொத்து

**இலணியாக்கியா விண்மீன் மீகொத்து** (*Laniakea Supercluster*) அல்லது **இலணியாக்கியா** (உள்ளக விண்மீன் மீகொத்து எனவும் அழைக்கப்படும்) என்பது பால் வழி, சூரியக் குடும்பம் ஆகியவற்றுடன் நமது புவி முதலானவை உள்ளடக்கலாக ஏறக்குறைய ஒரு இலட்சம் விண்மீன் தொகுதிகளைக் கொண்ட ஒரு விண்மீன் மீகொத்து ஆகும். 2014 செப்டம்பரில் ஹவாய் பல்கலைக்கழக வானியலறிஞர் ஆர். பிரெண்ட் டல்லி மற்றும் லியோன் பல்கலைக்கழக வானியலறிஞர் எலீன் கோர்ட்டோயிசு உள்ளிட்டவர்களால் அறிக்கையிடப்பட்ட தொடர்பு வேகத்தின் அடிப்படையில் விண்மீன் பேரடையினை விபரிக்கும் அடிப்படையில் இது வெளியிடப்பட்டுள்ளது. 

## இவற்றையும் பார்க்க
* கன்னி விண்மீன் மீகொத்து,

## மேற்கோள்கள்

பகுப்பு:விண்மீன் மீகொத்துகள்
குரோசுனி

**குரோசுனி** (*Grozny*, *க்ரோஸ்னி*, ) உருசியாவின் செச்சென் குடியரசின்  தலைநகரம் ஆகும். இந்த நகரம் சுன்ஷா ஆற்றின் கரையில் அமைந்துள்ளது.  2010ஆம் ஆண்டு உருசியக் கணக்கெடுப்பின்படி இந்த நகரத்தின் மக்கள்தொகை 271,573 ஆகும். 2002இல் மக்கள்தொகை 210,720 ஆக இருந்தது.

## மேற்சான்றுகள்

பகுப்பு:செச்சினியாவின் நகரங்கள்
சுரபி (நடிகை)

**சுரபி** (*Surbhi*, டிசம்பர் 7, 1993)    தமிழ் திரையுலகில் நடித்து வரும் ஒரு இந்திய நடிகை ஆவார். 2013 ஆம் ஆண்டு வெளிவந்த *இவன் வேற மாதிரி* என்னும் தமிழ்த் திரைப்படத்தின் மூலம்  அறிமுகமானார்.

## தொழில் வாழ்க்கை
கலைக் கல்லூரியில் நுண்கலை இளநிலை பட்டப் படிப்பினை மேற்கொண்ட போது, திரைப்படத் துறையிலும் வடிவழகு துறையிலும் சுரபிக்கு ஆர்வம் ஏற்பட்டது. விக்ரம் பிரபுவின் இரண்டாவது படமான இவன் வேற மாதிரியில் விக்ரம் பிரபுவுக்கு இணையாக நடித்தார். இத்திரைப்படத்தில் பப்ளி, அப்பாவி பெண் பாத்திரத்தை ஏற்று நடித்த சுரபி, இயல்பான நடிப்பினை வெளிபடுத்தினார். இதன் மூலம் விஜய் விருதுகள் மற்றும் தென்னிந்திய சர்வதேச திரைப்பட விருதுகளில் சிறந்த பெண் அறிமுக நாயகி விருதுக்காக பரிந்துரை செய்யப்பட்டார்.

அடுத்த 2014 இல் வேல்ராஜ் இயக்குநராக அறிமுகமான *வேலையில்லா பட்டதாரி* என்ற திரைப்படத்தில் துணைக் கதாப்பாத்திரத்தில் நடித்துள்ளார். சுசீந்திரன் இயக்கத்தில் வெளிவந்த ஜீவா என்ற திரைப்படத்தில் நடிக்க முன்னதாக ஒப்பந்தம் செய்யப்பட்டார். பின்னர், பரீட்சை காரணமாக அத்திரைப்படத்தில் இருந்து விலகிக் கொண்டார். எனினும் இத்திரைப்படத்தின் ஒரு பாடல் காட்சியில் நடித்துள்ளார். இவர் தற்போது ஒரு தமிழ் படத்திலும் ஒரு தெலுங்கு படத்திலும் நடித்து வருகின்றார்.

## திரைப்படப் பட்டியல்

## சான்றுகள்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:தெலுங்குத் திரைப்பட நடிகைகள்
மேகாலயாவின் சட்டமன்றம்

**மேகாலயாவின் சட்டமன்றம்** மேகாலயா அரசின் சட்டம் இயற்றும் பிரிவாகும். இது ஓரவை முறைமை கொண்டது. மக்களால் தேர்ந்தெடுக்கப்பட்ட உறுப்பினர்களைக் கொண்ட சட்டமன்றம் இயங்கும். இந்த சட்டமன்றத்தில் 60 உறுப்பினர்கள் இருப்பர்.மேகாலயா அரசின் செயலாக்கத்தை சட்டமன்றத்தில் தேர்ந்தெடுக்கப்பட்ட அமைச்சர்கள் மேற்கொள்வர்.

2018ஆம் ஆண்டு முதல் பத்தவாது சட்டமன்றம் இயங்குகிறது. திரணாமூல் காங்கிரசுக் கட்சியைச் சேர்ந்த 21 பேரும், 13 சுயேச்சைகளும், தேசிய மக்கள் கட்சியைச் சேர்ந்த 20 பேரும், பிற கட்சிகளைச் சேர்ந்த 10 பேரும் சட்டமன்ற உறுப்பினர்களாக உள்ளனர்.

## சான்றுகள்

## இணைப்புகள்
* சட்டமன்றத்தின் தளம்

பகுப்பு:இந்திய மாநிலங்களின் சட்டமன்றங்கள்
பகுப்பு:மேகாலயாவின் சட்டமன்றம்
மேகாலயா அரசு

**மேகாலயா அரசு**, மேகாலயாவை ஆளும் அமைப்பாகும். இது செயலாக்கம், நீதித் துறை, சட்டம் இயற்றும் அவை ஆகிய மூன்று பிரிவுகளைக் கொண்டது. மேகாலயா அரசின் தலைமையகம் சில்லாங்கில் உள்ளது.

## நீதித் துறை

குவஹாத்தி உயர் நீதிமன்றம் அசாமின் குவஹாத்தியில் உள்ளது. இங்குள்ள சில்லாங் கிளையில் மேகாலயாவுக்கு உட்பட்ட வழக்குகள் விசாரிக்கப்படுகின்றன.

## சட்டம் இயற்றும் அவை

### ஆளுநர்

## செயலாக்கம்

## சான்றுகள்

## இணைப்புகள்
* 

பகுப்பு:மேகாலயா அரசு
பகுப்பு:இந்திய மாநிலங்களின் அரசுகள்
பான்டசு

**பான்டசு** (கிரேக்கம்: **) கருங்கடலின் தெற்குக் கடலோரத்தில் அமைந்துள்ள நிலப்பகுதியாகும்.

## தொடர்புள்ள பக்கங்கள்
*போந்திக்கு மொழி
*அமெசான்கள் (தொன்மவியல் பெண் போராளிகள்)

## மேற்கோள்கள்

பகுப்பு:பண்டைய உரோம இடங்கள்
பேரரசர் டைக்ரேன்சு

**இரண்டாம் டைக்ரேன்சு** (*Tigranes II*, ), பரவலாக  **பேரரசர் டைக்ரேன்சு** ( *டைக்ரேன் மெட்சு*;  *டைக்ரேனசு ஹொ மெகாசு*; ) (கி.மு. 14055) ஆர்மீனிய இராச்சியத்தின் அரசராக இருந்தவர் ஆவார். இவரது காலத்தில் உரோமைக் குடியரசுக்கு கிழக்கில் இருந்த மிகுந்த வலிமையான நாடாக ஆர்மீனிய இராச்சியம் விளங்கியது. டைக்ரேன்சு அர்த்தாக்சியட் அரசமரபைச் சேர்ந்தவராவார். இவரது ஆட்சிக்காலத்தில் ஆர்மீனிய அரசு மிகவும் விரிவடைந்திருந்தது. இதனால் பேரரசர் என அழைக்கப்பட்ட டைக்ரேன்சு பார்த்திய இராச்சியம், செலுக்சித் இராச்சியம், உரோமைக் குடியரசுடன் பல போர்களை நிகழ்த்தினார்.
## மேற்சான்றுகள்

## மேலதிகத் தகவல்களுக்கு
*Manandyan, Hakob. *Tigranes II and Rome: A New Interpretation Based on Primary Sources*. Trans. George Bournoutian. Costa Mesa, CA: Mazda Publishers, 2007.
* Manaseryan, Ruben. *Տիգրան Մեծ՝ Հայկական Պայքարը Հռոմի և Պարթևաստանի Դեմ,  մ.թ.ա. 94–64 թթ.* (*Tigran the Great: The Armenian Struggle Against Rome and Parthia, 94–64 B.C.*). Yerevan: Lusakan Publishing, 2007.
*

பகுப்பு:கிமு 140 பிறப்புகள்
பகுப்பு:கிமு 55 இறப்புகள்
பகுப்பு:ஆர்மீனியா
ஜெய்ப்பூர் - யஷ்வந்த்பூர் பிரீமியம் தொடருந்து

**ஜெய்ப்பூர் - யஷ்வந்த்பூர் பிரீமியம் தொடர்வண்டி**, இந்திய இரயில்வேயினால் இயக்குகிறது. இது ஜெய்ப்பூரில் இருந்து யஸ்வந்த்பூருக்கு சென்றடையும். இது சனிக்கிழமைகளில் மட்டும் இயங்குகிறது. இது 02696 என்ற எண்ணில் இயக்கப்படுகிறது.

## வழித்தடமும் நேரமும்
இது மூன்று நாட்கள் பயணித்து யஸ்வந்த்பூரைச் சென்றடைகிறது.

## சான்றுகள்

பகுப்பு:இந்திய விரைவுவண்டிகள்
பிஎன்பி பரிபாஸ்

**பிஎன்பி பரிபாஸ்** (*BNP Paribas*) என்பது பாரிசைத் தலைமையிடமாக கொண்ட பிரஞ்சு நாட்டு வங்கியும் நிதி சேவைகள் நிறுவனமும் ஆகும். இதன் உலக தலைமையகம் இலண்டனில் உள்ளது. இது 2000 ஆம் ஆண்டு பாங்க் நாஷ்னல் டி பாரிஸ் (BNP) மற்றும் பாரிபாஸ் ஆகியவற்றின் கூட்டு முயற்சியின் மூலம் உருவாக்கப்பட்டது. இது உலகின் மிகப் பெரிய வங்கிகளில் ஒன்றாகும். புளூம்பெர்க் மற்றும் ஃபோர்ப்ஸ் ஆகியவற்றின் மூலம் 2012ஆம் ஆண்டின் இதன் மொத்த சொத்துக்கள் அளவிடப்பட்டன. இந்த தகல்வகளின் அடிப்படையில், உலகின் மூன்றாவது பெரிய வங்கியாக தரவரிசையில் இடம் பிடித்தது.

பிஎன்பி பரிபாஸ் நான்கு உள்நாட்டு சந்தைகளில் (பிரான்ஸ், இத்தாலி, பெல்ஜியம், மற்றும் லக்சம்பர்க்) இயங்குகின்றது. இது அமெரிக்கா, போலந்து, துருக்கி, உக்ரைன், மற்றும் வட ஆபிரிக்க நாடுகளில் குறிப்பிடத்தக்க சில்லறை செயல்பாடுகளையும், அதே போல் பெரிய அளவிலான முதலீட்டு வங்கி நடவடிக்கைகளை நியூயார்க், லண்டன், ஹாங்காங், மற்றும் சிங்கப்பூர் ஆகிய நகரங்களிலும் கொண்டுள்ளது.

## மேற்கோள்கள்

பகுப்பு:வங்கிகள்
யஷ்வந்த்பூர்

**யஷ்வந்தபுரா** என்பது பெங்களூரின் வடமேற்குப் பகுதியில் இருக்கும் இடம். இங்கு தொழிற்சாலைகளும், குடியிருப்புகளும் உள்ளன. இதற்கு அருகில் மல்லேசுவரம். மத்திகரை ஆகிய இடங்கள் உள்ளன.

## போக்குவரத்து
* **பேருந்து**- பெங்களூர் மாநகர போக்குவரத்துக் கழகம் இயக்கும் பேருந்துகள் இங்கிருந்து பெங்களூரின் மற்ற பகுதிகளுக்கு சென்று வருகின்றன.

***தொடருந்து**- இங்கு யஸ்வந்தபூர் ரயில் நிலையம் அமைந்துள்ளது. இங்கிருந்து தில்லி, மும்பை, திருவனந்தபுரம், ஐதராபாத், இந்தோர், ஹவுரா, திப்ருகார் ஆகிய பகுதிகளுக்கு இரயில்கள் இயக்கப்படுகின்றன. பெங்களூர்-ஹுப்ளி வழித்தடத்தில் இயங்கும் இரயில்கள் நின்று செல்கின்றன. இந்தப் பகுதி பெங்களூரின் மெட்ரோ ரயில் திட்டத்திலும் இணைக்கப்பட்டுள்ளது.

## சான்றுகள்

பகுப்பு:பெங்களூர்
புபொப 32

**புபொப 32** *( NGC 32 )* எனப் புதிய பொதுப் பட்டியல் பொருட்களில் பெகாசசு விண்மீன் தொகுதியிலுள்ள ஜி 7 எனப் பெயரிடப்பட்டிருக்கும்  மஞ்சள் குறுங் கோள் பட்டியலிடப்பட்டுள்ளது.

## கண்டுபிடிப்பு

புபொப 32 1861 ஆம் ஆண்டில் அக்டோபர் மாதம் 10ஆம் நாளன்று செருமன் வானியலாளரும் வான் இயற்பியல் அறிஞருமான சோகன் பிரெடெரிக்கு சூலியசுசிமிட் என்பவரால் கண்டறியப்பட்டதாக பதிவு செய்யப்பட்டுள்ளது.

## மேற்கோள்கள்

0032
பகுப்பு:பெகாசசு (விண்மீன் தொகுதி)
புபொப 33

**புபொப 33** (NGC 33) எனப் புதிய பொதுப் பட்டியல் பொருட்களில் பீசசு விண்மீன் தொகுதியிலுள்ள (F6 மற்றும் F4)  விண்மீன்கள் இணைந்த ஓர் இரட்டை விண்மீன் பட்டியலிடப்பட்டுள்ளது.

## கண்டுபிடிப்பு
புபொப 33 1864 ஆம் ஆண்டில் செப்டம்பர் மாதம் 09 ஆம் நாளன்று செருமன் வானியலாளர் ஆல்பர்ட்டு மார்த்து என்பவரால் கண்டறியப்பட்டதாக பதிவு செய்யப்பட்டுள்ளது.

## மேற்கோள்கள்

0033
பகுப்பு:பீசசு (விண்மீன் தொகுதி)
பகுப்பு:இரட்டை விண்மீன்கள்
செல்யூக்

**செல்யூக்** (*Seljuk*, துருக்கிய மொழி: *Selçuk*, ; இறப்பு  1038) தனது பெயரால் அழைக்கப்படும் செல்யூக் துருக்கியரின் நாயகன் ஆவார். *தெமுர் யாலிக்* ("இரும்பு வில்லுடைய" எனப் பொருள்படும்) என்ற கடைசிப்பெயருடைய டோகாக் ஒருவருக்கு மகனாகப் பிறந்தார். இவர் ஓகுசு துருக்கியரின் கினிக் இனத் தலைவராகவோ முக்கிய நபராகவோ இருந்திருக்கலாம். ஏரல் மற்றும் காசுப்பியன் கடல்களுக்கு இடையே வாழ்ந்த ஒன்பது இனங்களின் கூட்டான  டோகுசு-ஓகுசு இனத்திலிருந்து 985இல் செல்யூக் இனம் பிரிந்தது. தற்கால தென்-மத்திய கசக்ஸ்தானின் கிசைல் ஓர்டா அருகே சிர் தர்யா ஆற்றின் வலது கரையில் குடியேறினர்.  இங்கு, செல்யூக் இசுலாம் சமயத்தைத் தழுவினார்.

இவரது மகன்களின் விவிலியப் பெயர்களைக் கொண்டு — மிக்கைல் (*Michael*), இசுரைல் (*Israel*), மூசா (*Moses*), யூனிசு (*Jonah*) — இவரது முன்னாள் சமயம் கசர் யூதமாகவோ  நெசுடோரியன் கிறித்தவமாகவோ இருந்திருக்கலாம். சில சான்றுகளின்படி செல்யூக் கசார் படையில் தளபதியாக தனது பணிவாழ்வைத் துவங்கியிருக்கலாம். 

மிக்கைலின் மகன்கள் துக்ருல்லும் காக்ரியும் செல்யூக் பேரரசை குராசனுக்கு மாற்றினர். செல்யூக்கள் உள்ளூர் முஸ்லிம்களை கொள்ளையடிப்பதை கசுனவிடு தடுத்ததால் மே 23, 1040இல் டண்டனகான் சண்டை மூண்டது.  இதில் வென்ற செல்யூக்குகள் குரசானின் தலைவர்களாயினர். அவர்களது ஆட்சி ஈரான் வரை பரவியது.  1055இல் துக்ருல் தனது ஆட்சியை பக்தாத் வரை விரிவுபடுத்தி அப்பாசியக் கலீபகத்தை வென்றான்; அங்கு இவனுக்கு *[[சுல்தான்]]* என்ற பட்டம் வழங்கப்பட்டது.  முந்தைய ஆட்சியாளர்களுக்கும் இந்தப் பட்டம் வழங்கப்பட்டிருக்கலாம்;ஆனால் செல்யூக்கியர்களே  இந்தப் பட்டதை தங்கள் காசுகளில் பதிந்தவர்களாவர்.
## மரபு
செல்யூக் காலத்திலிருந்து துருக்கிய மக்கள் செல்யூக் என்பதை தங்கள் முதல் பெயராகக் கொள்வது பரவலாக உள்ளது. 
## மேற்சான்றுகள்

## உசாத்துணைகள்
*Brook, Kevin Alan. *The Jews of Khazaria.* 2nd ed. Rowman & Littlefield Publishers, Inc, 2006.
*Dunlop, D.M. "The Khazars." *The Dark Ages: Jews in Christian Europe, 711-1096*. 1966.
*Findley, Carter Vaughn. *The Turks in World History*, pp.&nbsp;68, 2005, Oxford University Press
*Grousset, Rene . *The Empire of the Steppes* Rutgers University Press, 1970.
*Rice, Tamara Talbot. *The Seljuks in [[அனத்தோலியா]].* Thames and Hudson, London, 1961.
*Golden, Peter B. "Central Asia in World History". Oxford University Press, New York, 2011.

பகுப்பு:செல்யூக் அரசர்கள்
பகுப்பு:1009 இறப்புகள்
புபொப 35

**புபொப 35** (NGC 35) எனப் புதிய பொதுப் பட்டியல் பொருட்களில் விண்மீன் தொகுதி திமிங்கில விண்மீன் மண்டலத்திலுள்ள ஒரு சுருள் விண்மீன் மண்டலம் பட்டியலிடப்பட்டுள்ளது.

## மேற்கோள்கள்
 

## வெளிப்புற இணைப்புகள்
* 

0035
NGC 0035
பகுப்பு:சுருள் விண்மீன் பேரடைகள்
பகுப்பு:திமிங்கில விண்மீன் குழாம்
டிவின் என்பன்ட்

**டிவின் என்பன்ட்** () இது 2014ஆம் ஆண்டு திரைக்கு வந்த பிரான்ஸ் நாட்டு நகைச்சுவை திரைப்படம் ஆகும்.

## வெளி இணைப்புகள்
* 

பகுப்பு:2014 திரைப்படங்கள்
பகுப்பு:பிரெஞ்சுத் திரைப்படங்கள்
சாக் ரையன்: ஷேடோ ரெக்ருட்

**சாக் ரையன்: ஷேடோ ரெக்ருட்** () இது 2014 ஆம் ஆண்டு திரைக்கு வந்த ஐக்கிய அமெரிக்க அதிரடி திகில் திரைப்படம் ஆகும். இந்தத் திரைப்படத்தை கென்னத் பிரனாக் என்பவர் இயக்கியுள்ளார். இந்த திரைப்படத்தில் கிறிஸ் பைன், கெவின் கோஸ்ட்னர், கென்னத் பிரனாக், கீரா நைட்லி உள்ளிட்ட பலர் நடித்துள்ளனர்.

## மேற்கோள்கள்

## வெளி இணைப்புகள்
*
*
*
*

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
தி நட் ஜாப்

**தி நுட் ஜோப்** () இது 2014ஆம் ஆண்டு திரைக்கு வந்த 3டி கணினி அனிமேஷன் நகைச்சுவை திரைப்படம் ஆகும்.

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஓபன் ரோட் பிலிம்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
அபிசேக் ரகுராம்

**அபிசேக் ரகுராம்** (பிறப்பு: 1985) இந்திய கருநாடக இசைப் பாடகர் ஆவார்.

## வாழ்க்கை

அபிசேக் கருநாடக இசைக்கலைஞர்களின் குடும்பத்தில் பிறந்தவர். புகழ்பெற்ற மிருதங்க கலைஞர் சங்கீத கலாநிதி  பாலக்காடு ஆர். ரகுவின் பேரனாவார். இவரின் தாயார் வயலின் கலைஞர் லால்குடி செயராமனின் உறவினராவார். வீணைக் கலைஞர் ஜெயந்தி குமரேஷ் இவரது தாயாரின் உடன்பிறப்பாவார். தமது இளவயதிலேயே மிருதங்கத்தையும் கஞ்சிராவையும் கற்கத் துவங்கினார். பின்னாளில் செம்மங்குடி மரபைச் சார்ந்த பி. எஸ். நாராயணசாமியிடம் வாய்ப்பாட்டுக் கற்றுக் கொள்ளலானார்.

தமது ஏழாம் அகவையில், *மழலை மேதை* என்ற போட்டியில் மிருதங்க வாசிப்பிற்காக தங்கப் பதக்கம் பெற்றார். 1996இல் எஸ். பாலச்சந்தர் அறக்கட்டளை நடத்திய *பல்லவி* பாட்டுப்போட்டியில் முதல் பரிசு பெற்றார். 2013இல் மியூசிக் அகாதெமியில் நடத்திய இவரது கச்சேரி இசை விமரிசகர்களிடையே நல்ல வரவேற்பைப் பெற்றது.

## விருதுகள்
*  சங்கீத நாடக அகாதெமியின் உசுத்தாது பிசுமில்லா கான் யுவ புரசுக்கார், 2013

## மேற்சான்றுகள்

## வெளியிணைப்புகள்
* ''Learning from the best'' -  அபிசேக் அளித்த செவ்வி

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:கருநாடக இசைப் பாடகர்கள்
வியன்னா ஆட்டம், வூர்சுபர்கர் பொறி

சதுரங்க ஆட்டத்தில், **வூர்சுபர்கர் பொறி** (*Würzburger Trap*) உத்தி வியன்னா பலியாட்டம் என்ற திறப்பாட்டத்தில் விளையாடப்பட்டது. செருமன் நாட்டு வங்கியாளர் மேக்சு வூர்சுபர்கர் கிட்டத்தட்ட 1930 ஆம் ஆண்டில் இப்பொறி உத்தியைக் கண்டறிந்தார் என்ற காரணத்தால் இவ்வுத்திக்கு அவர் பெயரே சூட்டப்பட்டுள்ளது.

**1. e4 e5**

**2. Nc3 Nf6**

**3. f4**

:வெள்ளை நிற ஆட்டக்காரர் வியன்னா பலியாட்டத் திறப்பை ஆடுகிறார்.

**3... d5**

:சரியான பதிலாட்டமாக இந்த நகர்வைக் கருதுகிறார்.

**4. fxe5 Nxe4**

:வெள்ளை ஆட்டக்காரருக்கு வேறுசில நகர்த்தல்களுடன் தொடங்கவும் வாய்ப்பு உள்ளன. 5.Qf3 ( சுடெய்ன்சு ) மற்றும் 5.Nf3, ஆனால் இவற்றால் எந்தவிதமான சாதகமும் இவருக்கு ஏற்படுவதில்லை.
 
** 5. d3 Qh4+?**  

:பொறியில் சிக்குவதற்கான நகர்வு ஆரம்பமாகிறது.  கருப்பு நிறக் காய்களுடன் ஆடுபவருக்கு வேறு சில நகர்வு வாய்ப்புகளும் இருக்கின்றன. 5...Bb4 and 5...Nxc3

**6. g3 Nxg3**

**7. Nf3 Qh5**
 

**8. Nxd5 Bg4**

:8 Nxd5 Nxh1? 

:9 Nxc7+ Kd8

:10.Nxa8

என்ற நகர்வுகள் வெள்ளை நிறக் காய்களுடன் ஆடுபவருக்கு சாதகமான நிலையை உருவாக்குகின்றன.

**9. Nf4**

9.Bg2 Nxh1

(9...Bxf3 10.Qxf3 Qxe5+ 11.Kd1 Nxh1 12.Bf4 Qxb2 13.Qe4+ +− என்ற நகர்வுகள் மூலம் வெள்ளைக் காயுடன் ஆடுபவரால் சிறப்பான ஆட்டத்தைப் பெற முடியும். இந்த ஆட்டம் செருமனியில் அமான், சுகிவென்கிரான்ட்சு ஆகியோருக்கிடையிலான 1965 ஆம் ஆண்டு ஆட்டத்தில் ஏற்பட்டது. 10...Qxf3 11.Bxf3 Nxa1 12.Nxc7+ Kd7 13.Nxa8 Bc5 14.Bxh1 Nc6 15.Bf4±  என்ற நகர்வுகள் 1958 ஆம் ஆண்டு உருசியாவில் நடைபெற்ற அரான்செல்சுகி மற்றும் பாபோவு] இடையிலான ஆட்டத்தில் நிகழ்ந்தது. 10.Nxc7+ Kd7 (10...Kd8 11.Nxa8 Nc6 12.d4 Bxf3 13.Qxf3 Qxf3 14.Bxf3 Nxd4 15.Bg5+ Be7 16.Rd1+−); 11.Nxa8 Nc6. என்ற வரிசை லார்சன் ஆட்டத்திலும் நிகழ்ந்துள்ளன 10.Nxc7+ Kd7 (10...Kd8 11.Nxa8 Nc6 12.d4 Bxf3 13.Qxf3 Qxf3 14.Bxf3 Nxd4 15.Bg5+ Be7 16.Rd1+−; Larsen) 11.Nxa8 Nc6.. 

**9... Bxf3 10. Nxh5 Bxd1 11. hxg3 Bxc2?**

:கருப்புக் காய்களுடன் ஆடுபவர் ஒரு சிப்பாய்க்கு ஆசைப்பட்டு தன் மந்திரியை இழக்கிறார்.

**12. b3** (படம் பார்க்கவும்)

:கருப்பு ஆட்டக்காரரின் மந்திரி c2 சதுரத்தில் வலையில் சிக்குகிறார். வெள்ளை ஆட்டக்காரர் அடுத்த நகர்வாக ராசாவை d2 சதுரத்திற்கு நகர்த்தி அதைத் தாக்குகிறார்.

 

## மேற்கோள்கள்
**குறிப்புரைகள்**

**உசாத்துணை **

*
*
*

பகுப்பு:சதுரங்கப் பொறிகள்
எதிரியில்லாச் சிப்பாய்

சதுரங்கத்தில், **எதிரியில்லாச் சிப்பாய்** (Passed pawn) என்பது, எட்டாவது வரிசையை அடைவதற்கு எதிராக, அதைத் தடுத்து நிறுத்த எதிராளியின் சிப்பாய் இல்லாத சிப்பாய் ஆகும். எ.கா. இது இருக்கும் செங்குத்து வரிசையிலோ அல்லது அதற்கு அருகேயுள்ள வரிசைகளிலோ எதிராளியின் சிப்பாய் இருக்காது. எதிரியின் மற்றைய காய்களாலேயே இந்தச் சிப்பாய்களின் நிலை உயர்வை தடுக்கமுடியும் என்பதால் எதிரியில்லாச் சிப்பாய்கள் பயனுடையவை.

வலது பக்கம் உள்ள படத்தில், b5, c4, மற்றும் e5  என்பன எதிரியில்லாச் சிப்பாய்கள். d4 இலுள்ள கருப்பினது சிப்பாயும் எதிரியில்லாச் சிப்பாய். கருப்பு fxg4 விளையாடினால், கருப்புக்கும் g4 இல் ஒரு எதிரியில்லாச் சிப்பாய் இருக்கும். வெள்ளைக்கு f4 இல் எதிரியில்லாச் சிப்பாய் இருக்கும்.

## பாதுகாக்கப்பட்ட எதிரியில்லாச் சிப்பாய்

தனது சிப்பாய்களால் பாதுகாக்கபடும் எதிரியில்லச் சிப்பையானது *பாதுகாக்கப்பட்ட எதிரியில்லாச் சிப்பாய்* எனப்படும். இந்தக் கட்டுரையின் முதல் படத்தில், e மற்றும் d ஆகிய செங்குத்து வரிசையிலுள்ள சிப்பாய்கள் பாதுகாக்கப்பட்ட எதிரியில்லாச் சிப்பாய்கள். இரண்டு அல்லது இரண்டுக்கு மேற்பட்ட சிப்பாய்கள் அருகருகே உள்ள செங்குத்து வரிசைகளில் இருந்தால் அவை *இணைக்கப்பட்ட எதிரியில்லாச் சிப்பாய்கள்* (பார்க்க: இணைக்கப்பட்ட சிப்பாய்கள் என அழைக்கப்படுவதுடன் இவை பலம் மிகுந்தவை. மேலே உள்ள படத்தில், வெள்ளியின் b மற்றும் c சிப்பாய்கள் இணைக்கப்பட்ட எதிரியில்லாச் சிப்பாய்கள்.

சில வேளைகளில், மந்திரி அல்லது குதிரையை பலியிட்டு சிப்பாய் எட்டாவது வரிசையை அடைந்து நிலை உயர்வடைய வழியை ஏற்படுத்துவர். வலது பக்கத்திலுள்ள எடுத்துக்காட்டில் (போத்துவினிக்கு-காப்பிலாங்கா, 1938), e6 கட்டத்திலுள்ள எதிரியில்லாச் சிப்பாயை நிலை உயர்வடையச்செய்ய தடையாக நிற்கும் கருப்பு இராணியை நீக்க, வெள்ளை **30. Ba3! Qxa3 31. Nh5+! gxh5 32. Qg5+ Kf8 33. Qxf6+** விளையாடி e வரிசையிலுள்ள சிப்பாயின் நிலை உயர்விற்கு உத்தரவாதம் அளிக்கிறது. எதிரியில்லாச் சிப்பாயின் பெறுமதி, பலியிடப்பட்ட மந்திரி மற்றும் குதிரையின் பெறுமதியை விட அதிகமாகும் ஏனென்றால் அந்தப் பலியாட்டம் மூலம் e கட்டச் சிப்பாயின் நிலை உயர்வுக்கு தடையாயிருந்த கருப்பு இராணி மற்றும் குதிரையை நீக்கமுடிந்தது. e-சிப்பாயின் நிலை உயர்வைத் தடுக்க கருப்பு இராணி மற்றும் குதிரை இருந்தன, அவை ஒருமுறை வெளியேறியவுடன் e-சிப்பாய்க்கு நிலை உயர்வடைய தடை இல்லை ஏனென்றால் கருப்பு சிப்பாய்களால் அதைத் தடுத்து உதவ முடியாது. ஒருவேளை ஏழாவது கிடை வரிசையில் ஒரு கருப்பு சிப்பாய் இருந்திருந்தால் அது e-சிப்பாயின் நிலை உயர்வுக்கு பெரும் சவாலாக இருந்திருக்கும், வெள்ளை சிப்பாயின் நகர்வை நிறுத்தியிருக்கும்.


## இவற்றையும் பார்க்கவும்
* பின் தங்கிய சிப்பாய்
* சதுரங்க இறுதியாட்டம்
* சதுரங்கக் காய்

## குறிப்புகள்

## மேற்கோள்கள்
* 
* 
* 
* 

பகுப்பு:சதுரங்க சொல்லாட்சி